আবদুল বাতেন বলেন, ১০ জুলাই ফরহাদ হত্যা মামলার আসামি জহিরুল ইসলাম ওরফে সুজনকে গ্রেপ্তার করার পর তিনি আদালতে স্বীকারোক্তিমূলক জবানবন্দি দেন। তাঁর জবানবন্দির ভিত্তিতে গতকাল শুক্রবার সন্ধ্যার দিকে ডিবি উত্তর বিভাগের একটি দল জাকির হোসেন ও আরিফ মিয়াকে গ্রেপ্তার করে। এ সময় জাকির হোসেনের কাছ থেকে একটি অত্যাধুনিক বিদেশি পিস্তল, দুটি গুলি এবং আরিফ মিয়ার কাছে থেকে চারটি গুলি উদ্ধার করা হয়। তাঁদের তথ্যের ভিত্তিতে তাৎক্ষণিক শাহ আলী থানা এলাকায় অভিযান চালিয়ে আবুল কালাম আজাদ, বদরুল হুদা ও বিল্লাল হোসেনকে গ্রেপ্তার করা হয়। এ সময় তাঁদের প্রত্যেকের কাছে থেকে একটি করে বিদেশি পিস্তল এবং ছয়টি গুলি উদ্ধার করা হয়।